Nech posilnia našu vieru v spolupatričnosť🧡 ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Zdravíme blíži sa Veľká noc, sviatok, ktorý nám pripomína novú nádej. To, ako sa po zimnom období prebúdza príroda, je pripomienkou, že aj po ťažkom období môže byť lepšie. Toto posolstvo vidíme denne - v ľuďoch, ktorí sa odvážia požiadať o pomoc, ale i v darcoch, ktorí sa delia s tým, čo majú. V ľuďoch, ktorí veria v dobro.
Trendujúca kampaň: Pomôžme Patrícii, mame dvoch detí, zabezpečiť imunoterapiu
Patrícii rok po pôrode zistili karcinóm krčka maternice. Absolvovala radikálnu hysterektómiu, neskôr kvôli metastáze na uzline i chemoterapiu a rádioterapiu. Lekári v zahraničí jej odporučili imunoterapiu - liečbu dendritickými bunkami v kombinácii s NK bunkami. Táto imunoterapia posilňuje telo, aby bojovalo samo proti nádorovým bunkám. Na Slovensku poisťovne túto liečbu neplatia, navyše Patrícia je na invalidnom dôchodku. Pomôžme jej imunoterapiu absolvovať!
Pomôžme Patrícii absolvovať liečbu
Začínajúca kampaň: Pomôžme rodine po požiari postaviť sa na vlastné nohy
Anna donedávna žila v rodinnom dome spolu s manželom, dvoma synmi s partnerkami a ich deťmi. Avšak v marci vypukol v ich dome požiar. Stalo sa to uprostred noci, a hoci všetci obyvatelia sa stihli zachrániť, dom ostal úplne zničený. Rodina vždy žila skromne a tak teraz nemajú prostriedky na nové bývanie. Pomôžme im spoločne postaviť sa na vlastné nohy!
Pomôžme rodine po požiari
Končiaca kampaň: Pomôžme udržať bezpečné miesto pre LGBTI+ ľudí
LGBTI+ ľudia čelia snahám o vymazanie zo spoločnosti aj legislatívy. Mnohí sa ocitajú v krízových situáciách, ktoré si sami nevybrali – zápasia s diskrimináciou, stratou bezpečia a stávajú sa terčom násilia. Iniciatíva Inakosť preto poskytuje bezplatnú psychologickú, právnu a sociálnu podporu. Otvorili dokonca aj Komunitné a integračné centrum In. Financie na jeho fungovanie majú však len do júla. Pomôžme im fungovať ďalej, aby mohli pomáhať všetkým bez rozdielu!
Pomôžme komunitnému centru fungovať naďalej
Naštartuj projekt: Posuňme Jungle Roastery “o poschodie vyššie"
Pražiareň kávy Jungle Roastery v Bratislave prináša nielen kvalitnú kávu, ale aj jedinečný priestor pre komunitné akcie. Pred niekoľkými rokmi sa presunuli do nových priestorov, ktoré postupne rekonštruujú. Avšak aby mohli aj naďalej organizovať eventy a neobmedzovať chod pražiarne, majú v pláne vybudovať ešte poschodie - a na to potrebujú našu pomoc. Pomôžme im takto “posunúť sa o poschodie vyššie”, aby mohli ponúkať viac kvalitných služieb pre všetkých milovníkov kávy!
Podporme Jungle Roastery
Donio odporúča: Ľudia v meste Sumy potrebujú pomoc po ruskom útoku
Po hroznom útoku na Kvetnú nedeľu ostalo v ukrajinskom meste Sumy najmenej 34 obetí, vrátane detí, a aspoň dvakrát toľko zranených. Výbuchy po sebe zanechali spúšť a smútok. Okrem strát na životoch poškodili desiatky panelových domov a vybili viac ako 500 okien. Pomôžme týmto ľuďom aspoň najnutnejšími opravami príbytkov, najmä opravou vybitých okien a dverí. Oprava jedného okna stojí približne 200 eur. P odajme pomocnú ruku nevinným civilistom!
Pomôžme ľuďom v meste Sumy
Ďakujeme, že spoločne píšeme príbehy, v ktorých má obeta zmysel a dobro dostáva konkrétnu podobu. Prajeme vám, aby tieto sviatky posilnili vašu vieru v spolupatričnosť a nádej. Krásnu Veľkú noc! Dobrota z Donio 🧡 PS: aj my v tíme Donio si potrebujeme oddýchnuť a načerpať sily na to, aby sme vám mohli pomáhať aj naďalej najlepšie, ako vieme. Preto máme od piatku 18. apríla voľno a budeme sa venovať svojim rodinám a blízkym. Uvidíme sa opäť v utorok 22. apríla.
Myslite na nás vo svojom daňovom priznaní S daňovým priznaním je tu opäť príležitosť rozhodnúť, kam pôjdu 2 % z vašich daní. Ak ich venujete nám, podporíme za ne výzvy ľudí, ktoré potrebujú pomôcť, aby získali potrebné financie - napríklad prostredníctvom platenej propagácie, zdieľania na sociálnych sieťach či rozosielaním e-mailov. Venujte svoje 2 % práve nám, aby sme mohli naďalej pomáhať výzvam dôjsť do cieľa! Naše údaje: Názov: Donio n. f. IČO: 54143624
Tento e-mail bol odoslaný na adresu xxx@ureader.com. Odosielatelom je Dobrota z Donio, ahoj@donio.sk.
Z odberu se môžete odhlásiť.

Rádi doručujeme e-maily, které pomáhají. www.smartemailing.cz
Jsme partner českých firem pro efektivní marketingovou komunikaci, která pomáhá i vydělává.